กินยาคุมได้ประมาณ3เดือน วันที่20กันยายนได้มีประจำเดือน3วัน พอ2วันถัดมีอาการคลื่นไส้ เวียนหัว เหนื่อย มีเพศสัมพันธ์ใส่ถุงตลอด กินยาคุมตรงเวลา อาการแบบนี้หมายความว่าอะไรคะ
สวัสดีค่ะ ปวีณา นิลหลาการใช้ยาคุมกำเนิดแบบแผงรายเดือนนั้น หากได้กินติดต่อกันทุกวัน จนหมดแผง โอกาสตั้งครรภ์มีได้น้อยกว่า 1% อีกทั้งถ้ามีการใส่ถุงยางอนามัยเพื่อป้องกันเพิ่มเข้าไปอีก โอกาสตั้งครรภ์ก็ยิ่งน้อยลงไปอาการคลื่นไส้ เวียนหัว เหนื่อย ไม่จำเพาะเจาะจงใดๆต่อการตั้งครรภ์ค่ะ หากยังสงสัยการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ แนะนำการกินยาคุมกำเนิดแบบแผงต่อไปอย่างต่อเนื่องจนหมดแผง และสังเกตรอบเดือนในช่วงยาหมดแผงหรือยาคุมเม็ดแป้งอีกครั้ง